
VEĆU ZA STUDIJE PRI UNIVERZITETU U BEOGRADU
PREDMET: 
MOLBA ZA ZA PRODUZETAK ROKA ZA ODBRANU DOKTORSKE DISERTACIJE
Obraćam se Veću za studije pri Univerzitetu u Beogradu sa molbom da mi se produži rok za izradu doktorske disertacije pod naslovom:

"Artikulaciono-akustički i auditivni aspekt odstupanja glasova u patološkom izgovoru". 
Kao razlog za odlaganje prilažem sledeće obrazloženje:
        U Beogradu                                                                                      Kandidat
        06.02.2012.                                                                                       mr Silvana Punišić 
OBRAZLOŽENJE

Predmet istraživanja doktorske disertacije pod naslovom: "Artikulaciono-akustički i auditivni aspekt odstupanja glasova u patološkom izgovoru" je sistematsko istraživanje akustičkih karakteristika glasova u patološkom izgovoru i poređenje odstupanja atipičnih glasova sa akustičkim karakteristikama glasova u korektom (tipičnom) izgovoru kod izvornih govornika srpskog jezika. 
Osnovni naučni cilj disertacije je utvrđivanje jasnih artikulaciono-akustičkih indikatora odstupanja u izgovoru glasova koji treba da doprinesu pouzdanijoj klasifikaciji, kategorizaciji i proceni patološkog izgovora u logopediji a jedan od posebnih ciljeva je: definisanje skupova odstupanja, njihova artikulaciona karakterizacija, kao i definisanje akustičko-perceptivnih mera njihove identifikacije.

Predviđeno je da značajan deo istraživanja bude eksperimentalni u kome će se definisati i izdvojiti uzorak, snimiti baza govornih stimulusa a potom obraditi odgovarajućim statističkim metodama kako bi se kvantifikovale zastupljenosti patološkog odstupanja u pojedinim klasifikacionim grupama glasova i time stvorili preduslovi za dalji rad na izradi doktorske disertacije. Realizacija ovog zahteva podrazumevala je obimnu govornu bazu stimulusa, dimenzioniranu tako da zadovolji statističke kriterijume validnosti kvantifikacije i distribucione kriterijume javljanja glasova u spontanom kontinuiranom govoru. Za to je određen i tačno definisan uzorak ispitanika (monolingvalni govornici sa automatizovanom artikulacionom bazom srpskog, kao maternjeg jezika) koji bi izgovarali stimuluse.
S obzirom na to da sam zaposlena u Institutu za eksperimentalnu fonetiku i patologiju govora u Beogradu, instituciji koja se 60 godina bavi habilitacijom i rehabilitacijom dece sa poremećajima verbalne komunikacije, to je prilikom koncipiranja doktorske disertacije jedan od bitnih činilaca bio i uzorak za eksperimentalna istraživanja koji je mogao biti obezbeđen u okviru Instituta. Naime, u trenutku koncipiranja teze kapacitete Instituta je godišnje koristilo više od 500 dece pri čemu je svakodnevno na tretmanu bilo između 200 i 250 dece sa govorno-jezičkom patologijom. Imajući to u vidu, Institut je u dokumentu od 21. 6. 2006. god. stavio na raspolaganje svoje resurse u cilju obezbeđivanja uzorka za eksperimentalni deo istraživanja u sklopu doktorske disertacije.

Međutim, od 2007. godine počinju da se javljaju teškoće vezane za broj dece koja dolaze na tretman u Institut. Institut je kao referentna institucija za habilitaciju i rehabilitaciju dece sa govorno- jezičkim poremećajima imao ugovor sa Republičkim zavodom za zdravstveno osiguranje (RZZO) po kome su deca upućivana u Institut po određenoj, zakonom propisanoj proceduri. Pri tome je bilo tačno definisano koliki je broj dece koji na godišnjem nivou koristi habilitaciono-rehabilitacione usluge Instituta. Na osnovu toga je pravljen termin plan izrade disertacije i računato je vreme za koje se može obezbediti adekvatan uzorak ispitanika. Usled različitih faktora, RZZO od 2007. god. smanjuje mogućnost deci da se leče u Institutu a ubrzo potom i raskida Ugovor sa Institutom o besplatnom lečenju dece. To je dovelo do drastičnog smanjenja broja dece, s obzirom na to da su usluge plaćali roditelji. Pored toga što je broj dece smanjen, došlo je i do promene u strukturi dece koja su dolazila na dijagnostiku i tretman. U periodu do kraja 2006. godine korisnici usluga Instituta su bila predominantno deca koja imaju govorno-jezičke ili samo govorne poremećaje dok su im druge psihofiziološke funkcije bile u skladu sa hronološkim uzrastom. Međutim od 2007. godine došlo je do povećanja broja dece sa kombinovanim poremećajima koji pored poremećaja govora i jezika imaju i druge razvojne poremećaje kao što su: razvojna disfazija, autizam, mešoviti razvojni poremećaji, disleksija i disgrafija mentalna retardacija, cerebralna paraliza. 
Izmenjena struktura patologija je uticala da se vreme predviđeno za eksperimentalna istraživanja značajno produži. Glavni problem je bio da se iz populacije dece izdvoji uzorak koji odgovara potrebama istraživanja. To je podrazumevalo da se izdvoje ona deca koja imaju samo poremećaj govora (izgovora glasova) a kod kojih su svi drugi nivoi razvoja uredni. Dodatni otežavajući faktor je bio i taj što su testovi koji su rađeni sa decom morali biti izvedeni u strogo kontrolisanim uslovima kako bi se obezbedila poredivost podataka. Za potrebe snimanja govorne baze stimulusa neophodno je bilo korišćenje tihe sobe što je isključivalo mogućnost prikupljanja podataka na terenu. 
Suočena sa datom situacijom jedini način da završim eksperimentalna istraživanja je bio da obezbedim dovoljan broj dece koja bi došla u Institut. U cilju prevazilaženja navedenih problema  i povećanja broja dece ja sam prihvatila da ispred Instituta budem predstavnik za kontakte sa medijima i za realizaciju programa akreditovanih od strane Zdravstvenog i Prosvetnog saveta i Zavoda za unapređenje vaspitanja i obrazovanja u Beogradu. Obavljajući te zadatke uspela sam da ostvarim i svoj cilj, da obezbedim uzorak za svoje istraživanje. 
Da bi se stekao utisak o naporima koje sam učinila da bih prikupila potreban uzorak ispitanika navodim samo aktivnosti koje sam imala u periodu od 1. 1. 2009. DO 31.12. 2011.godine u okviru medija (Prilog1) i realizaciji Akreditovanih programa (Prilog 2).
Nadam se da će Veće imati razumevanje za razloge koje sam iznela i da će ceniti trud koji sam uložila kako bih svoje istraživanje dovela do kraja. 
                                                                                             Mr Silvana Punišić, podnosilac molbe

PRILOG 1
NASTUPI NA TELEVIZIJI 

1. RTS: "Hrana kao lek" - naučna emisija
2. RTS: "Kako govore naša deca" - Kontekst

3. StudioB: Emisija o govoru i jeziku; učestanosti patologije; metodologiji IEFPG

4. FOX: "O značaju ranog tretmana dece sa patologijom govora i jezika".

5. StudioB: Porodični magazin - "O značaju biološkog seta pretraga i ranog započinjanja tretmana kod dece sa pervazivnim razvojnim poremećajima"
6. RTS:  Jutarnji program  - "Indikacije za započinjanje logopedskog tretmana" 

7. RTS:  Jutarnji program - " Prilog o razvoju govora kod dece"  

8. Studio B: "Riziko faktori za nastanak govorno-jezičke patologije i uloga stručnih službi u detekciji" 

9. RTS jutarnji program: "Učestalost govornih poremećaja i faktori nastanka"

10. RTS:  Dnevnik 2 - "Pervazivni razvojni poremećaj i značaj metaboličkog skrininga" 

11. TV PINK: Jutarnji dnevnik  - "63% dece sa poremećajima verbalne komunikacije" 
12. BN TV: emisija "Slučajni partneri". 
13. RTS jutarnji program: Statistika govornih poremećaja i uzroci"

14. RTS jutarnji program: Pervazivni razvojni poremećaji.
15. RTS jutarnji program: Mucanje

16. RTS jutarnji program: Poremećaj pažnje i ponašanja

17. RTS jutarnji program: Disleksija i disgrafija

18. TV Palma plus: emisija "Hipokrat"

19. RTS I dnevnik: Uticaj medija na razvoj dece 

20. Studio B: Porodični magazin 

21. TV Avala: gostovanje: O govornim poremećajima 

22. TV NS razglednica: O govornim poremećajima i promocija Centra IEFPG NS 

23. TV NS Bez uputa: O govornim poremećaja, akcenat na PRP 
24. RTS I : OKO magazin: Uputi za decu i epidemiološka slika 

25. RTS I : Uviđaj: Uticaj medija 

26. Studio B: „Zelena emisija“ – uticaj ishrane na razvoj govora, jezika i ponašanja. 

27. TV Palma: „O vrstama i lečenju govornih poremećaja“  
28. TV Pink - nacionalni dnevnik: Alarm, porast broja dece sa govornim poremećajima

29. TV Avala – jutarnji program: Školske veštine i mogući poremećaji

30. RTS Jutarnji dnevnik- uputi za logopedski tretman

31. HEPI TV- Epidemiološka slika govorno-jezičkih poremećaja i kada kod logopeda

32. PALMA PLUS - Vrste, učestalost i lečenje poremećaja govora, jezika, ponašanja i učenja.

NASTUPI NA RADIJU

1. StudioB: "Poremećaji školskih veština" - telefonsko uključenje

2. StudioB: "Govor i jezik: razvoj, patologija, detekcija, lečenje" 
3. RTS II program: "Od prve reči do prvog slova".

4. Radio 202: "Značaj knjige u razvoju govora".

5. Radio Pančevo: "Sve o govoru i jeziku, značaj formiranja IEFPG centra u Pančevu" 
6. Radio Beograd I program - telefonsko uključenje.

7. Radio Beograd I program: O razvoju govora i uzrocima poremećaja. 
8. Radio Studio B: sa uključenjem u jutarnji program TV studio B
9. Radio Beograd I program: "Polazak u školu; smetnje u sticanju školskih veština." 

10. Radio Beograd I program: "Vrste govorno jezičkih poremećaja" 
DNEVNE NOVINE I ČASOPISI
1. NEDELJNI TELEGRAF: " Poremećaj govora kod dece"

2. VITA: "Školske veštine"

3. MAMA: "Disleksija i disgrafija"

4. MAMA: "Žutica utiče na razvoj govora".

5. MAMA: "Podstičite dete da govori".

6. MAMA: "Šta je to: ulazi na uvo izlazi kroz usta".

7. POLITIKA: "Poremećaj pažnje i učenja"

8. RAKOVAČKE NOVINE: O saradnji IEFPG i škole "France Prešern" u cilju korekcije govora, jezika, čitanja i pisanja školske dece.

9. PROSVETNI PREGLED: "Poremećaji verbalne komunikacije"

10. DANAS: "Kada prvi put kod logopeda".

11. BILJE I ZDRAVLJE: "Roditelji, razgovarajte sa svojom decom".

12. VEČERNJE NOVOSTI: "Posle brbljanja idu reči". dodatak - Doktor 

13. NOVOSTI – dnevne novine: Logopedi prazne džepove 
14. NOVOSTI – dnevne novine: Najstručniji logopedi skinuti sa uputa za besplatno lečenje 
15. NOVOSTI – dnevne novine: Nema logopeda 
16. NOVOSTI – dnevne novine: Terapija još na čekanju 
17. BLIC – dnevne novine: Uticaj medija na razvoj govora 
18. POLITIKA – Mucanje nema leka ali ima pomoći
19. NOVOSTI – dnevne novine: Deca sa govornom manom 
20. BLIC – dnevne novine: Otkrivanje oštećenja sluha još kod fetusa 
21. POLITIKA – Prenatalni slušni skrining uz ultrazvuk
22. BLIC – dnevne novine: Kontrola sluha kod fetusa 
23. LISA- Kad reči postanu prepreka
Predavanja i seminari

1. NIŠ: Promocija akreditovanog programa "Unapredimo dečji razvoj"

2. OŠ France Prešern - "Kako govorim tako se ponašam i učim" - I predavanje za roditelje i nastavnike 

3. OŠ France Prešern - II predavanje: rezultati testiranja 

4. O.Š. SKADARLIJA - "Kako govorim tako se ponašam i učim" 
5. IEFPG: Edukativni seminar vaspitačima iz vrtića Bajka - održan u Beogradu
6. IEFPG: Edukativni seminar vaspitačima iz vrtića Bajka - održan na Novom Beogradu 
7. IEFPG: Edukativni seminar vaspitačima iz vrtića Bajka - održan u Pančevu
8. Specijalna škola M. Petrović - Novi Sad,: Biološke intervencije kod dece sa poremećajem govora, jezika, ponašanja i učenja 


 PRILOG 2
AKREDITOVANI PROGRAMI NA KOJIMA SAM JA KOORDINATOR I REALIZATOR:
1. " Procedure prevencije poremećaja verbalne komunikacije, ponašanja i učenja" - odobren od strane Zdravstvenog savet pod rb. A-1-1387/11

Domaći kurs prve kategorije održan 26.5.2011. godine

2. " Primena KSAFA sistema u dijagnostici i tretmanu poremećaja sluha, govora i jezika" - odobren od strane Zdravstvenog savet pod rb. A-1-1386/11

Domaći kurs prve kategorije održan od 07.11. do 02.12.2011. godine

3. " Unapredimo dečiji razvoj" - seminar odobren od strane Zavoda za unapređenje obrazovanja i vaspitanja broj: 513-XII-131/2011. Broj programa 689.
Ovo je dvodnevni seminar koji sam realizovala u:

Leskovcu 04.11.2011 i 05.11.2011. godine

Kanjiži 11.11.2011 i 12.11.2011. godine

Čačku 19.11.2011. i 20.11.2011. godine

Beogradu 03.12.2011. i 04.12.2011. godine

Smederevu 16.12.2011 i 17.12. 2011. godine

4. " Inkluzija po meri deteta"  seminar odobren od strane Zavoda za unapređenje obrazovanja i vaspitanja. Broj programa 815.
Ovo je trodnevni seminar. Učestvovala sam u njegovoj izradi i realizaciji.

Potvrđujemo da su navodi mr Silvane Punišić tačni.

Dr si Mirjana Sovilj, direktor Instituta za eksperimentalnu fonetiku i patologiju govora

Dr sci Slavica Maksimović, načelnik polikliničke službe IEFPG


